Mirta Aguirre

Mirta Aguirre Carreras (Habana, 1912ko urriaren 18a - 1980ko abuztuaren 8a) Kubako LGBTQ militantea, idazlea, kazetaria eta Habanako Unibertsitateko irakaslea izan zen.

 Biografia 
Ikasketak eta militantzia politikoa uztartu zituen hasierako urteetatik. Zuzenbidean graduatua, Kubako unibertsitate irakasle gisa lan egin zuen. Talde komunista eta feminista ezberdinetan militatu zuen, eta urte batzuetan Mexikora erbesteratu behar izan zuen, Gerardo Machadoren gobernuaren aurkako jarreragatik.

Itzultzean, argitalpen ugari zuzendu zituen eta hainbat kolaborazio egin zituen milaka artikulu sinatuz, horietako batzuk sarituak.

Joera marxista eta feminista talde ezberdinetan ere parte hartu zuen. Horrela bada, Kubako Alderdi Komunistan, Fronte Nazional Antifazistan edo SESBen Lagunen Elkartean militatu zuen. Atzerriko hainbat biltzarretan parte hartu zuen, hala nola Munduko Bakearen aldeko Konferentzia Kultural eta Zientifikoan (New York, 1949) edo Bakearen Aldekoen Munduko Biltzarrean (Paris, 1949).

Mirta Aguirre Habanako Unibertsitateko irakaslea izan zen. Del encausto a la sangre: Sor Juana Inés de la Cruz-haurrentzako olerkiak idatzi zituen, eta horietako batzuk musikatuta daude.

 Erreferentziak 

  Álvarez del Real, María Eloísa (1991). 12.000 minibiografías. Panamá: América, S.A. p. 18. ISBN 0944499767. 

 Kanpo estekak 

Kategoria:Habanarrak
Kategoria:Habanan hildakoak
Kategoria:Wikipedia:17 elementuko autoritate kontrola duten orriak
Kategoria:Kubako idazleak
Kategoria:Emakume idazleak
Kategoria:Unibertsitateko irakasleak